[{"text_idx": "#000004", "text": "U\u0308hiskonnas tuleks to\u0303sta teadlikkust kaitseva\u0308e tegevusest ning u\u0308ks viis seda teha on koolides kohustusliku riigikaitse o\u0303petuse kaudu, leidsid ETV saate \"UV faktor\" ku\u0308lalised. Kaitsetahet aitab nende hinnangul muu hulgas to\u0303sta isiklik eeskuju."}, {"text_idx": "#000005", "text": "Hiljutisest uuringust selgus, et need mehed, kes on ka\u0308inud kaitseva\u0308es ja korduso\u0303ppustel, usuvad Eesti kaitsevo\u0303imesse rohkem kui need, kes ei ole ka\u0308inud. Lisaks tuli uuringust va\u0308lja, et naised usuvad Eesti kaitsevo\u0303imesse selgelt va\u0308hem kui mehed ning ja\u0308tavad kaitseva\u0308es ja o\u0303ppustel osalemise u\u0308ldiselt meestele endale otsustada."}, {"text_idx": "#000006", "text": "Kaitseva\u0308e peastaabi u\u0308lema Enno Mo\u0303tsi so\u0303nul ei saa o\u0308elda, et naiste toetus meeste korduso\u0303ppustel ka\u0308imisele on madal, aga see on passiivne. Neid hoiakuid on tema hinnangul vo\u0303imalik muuta u\u0308ldise teadvustamisega. Ta so\u0303nas, et reservteenistus on kohustuslik ning la\u0308hedased peaksid innustama oma reservva\u0308elastest kaasasid riiki kaitsma minema."}, {"text_idx": "#000007", "text": "Psu\u0308hholoog Rita Ra\u0308tsepa hinnangul tuleks u\u0308hiskonnas to\u0303sta inimeste teadlikkust reservteenistuse ja o\u0303ppekogunemiste kohta. \"Ja kas vo\u0303i sellest, et reservva\u0308elane on see, kes vo\u0303itleb lahinguva\u0308ljal ja mis juhtub, kui ta la\u0308heb sinna, kui ei ole treeninud. Mida rohkem ta harjutab, seda enesekindlam ja suuremate kogemustega ta on. Raske o\u0303ppustel, kerge lahingus,\" ra\u0308a\u0308kis Ra\u0308tsepp."}, {"text_idx": "#000008", "text": "Kaitseliitlase Raivo Tamme hinnangul ei ole reservo\u0303ppekogunemistel ka\u0308ijate hulga u\u0308le vaja nuriseda. \"Me oleme saavutanud ikkagi peaaegu maksimumi. Kuhu see protsent peaks veel minema?\" so\u0303nas ta ja lisas, et inimesed liituvad Kaitseliiduga ning reservo\u0303ppekogunemistele tulevad ka need, kes ei ole ammu neil osalenud."}, {"text_idx": "#000009", "text": "Ra\u0308tsepp leidis, et Ukrainas ka\u0308iv so\u0303da on Eestis inimeste teadlikkust kasvatanud. \"Sellepa\u0308rast ongi inimesed rohkem hakanud teadvustama, kui palju so\u0303ltub meist endist. Aastaid on o\u0308eldud, et me oleme nii va\u0308ikesed, et me ei saa ise midagi teha. Nu\u0308u\u0308d me enam ei mo\u0303tle nii,\" lisas Ra\u0308tsepp."}, {"text_idx": "#000011", "text": "Kaitseministeerium on teinud aastaid kampaaniaid, et kaitseva\u0308kke rohkem naisi meelitada, kuid see pole suurt muutust toonud. Mo\u0303ts ma\u0308rkis, et u\u0308hiskonnas on u\u0308ldine arusaam, et kaitseva\u0308gi on rohkem meeste to\u0308o\u0308. Ta ro\u0303hutas, et tegelikult saab riigikaitsesse panustada erinevatel ametikohtadel. \"Vo\u0303ib-olla siis peaks neid vo\u0303imalusi tutvustama, et kaitseva\u0308es saab end teistmoodi teostada,\" so\u0303nas ta."}, {"text_idx": "#000012", "text": "Riigikaitse o\u0303petaja To\u0303nis Assoni so\u0303nul on vaja riigikaitset rohkem tutvustada. \"See on su\u0308steemne, ja\u0308rjekindel pidev protsess. Aga koolis ko\u0303ikidele tu\u0308drukutele ei ra\u0308a\u0308gita ju sellel teemal,\" to\u0303des ta."}, {"text_idx": "#000013", "text": "Saateku\u0308lalised leidsid, et riigikaitse o\u0303petus vo\u0303iks Eestis koolides kohustuslik olla. Praegu o\u0303petatakse seda valikainena 80 protsendis gu\u0308mnaasiumites ja 70 protsendis kutseo\u0303ppeasutustes."}, {"text_idx": "#000014", "text": "Assoni so\u0303nul on praegu kooli teha, kas nad tahavad riigikaitse tunde vo\u0303i mitte. \"Kui juhtkond ei taha, siis selles koolis riigikaitse o\u0303petust ei toimu,\" u\u0308tles ta ja lisas, et mo\u0303nel pool on probleem ka selles, et kuigi riigikaitse o\u0303petajaid on piisavalt, ei ole neid osadesse piirkondadesse saada."}, {"text_idx": "#000016", "text": "Ra\u0308tsepp leidis, et just riigikaitse tunnist saaksid tu\u0308drukud informatsiooni selle kohta, et kaitseva\u0308gi ei kujuta endast vaid relvaga jooksvaid mehi, vaid seal on ka muud teha."}, {"text_idx": "#000017", "text": "To\u0303nis Assoni hinnangul aitab kaitsetahet kasvatada isiklik eeskuju ning selleni viivad va\u0308ikesed sammud. \"Ko\u0303ik kogemused, mis on kaitseva\u0308elase vormiga hangitud, asjad, mis raamatuisse on pandud. Sa pead ra\u0308a\u0308kima, et need asjad on sellised, mitte, et keegi kirjutas, kuidas peab olema,\" kirjeldas ta seda, mida riigikaitse tundides o\u0303pilastele ra\u0308a\u0308gib."}, {"text_idx": "#000018", "text": "Asson ma\u0308rkis, et riigikaitseo\u0303petusest ei saa teha ainult so\u0303jalist o\u0303petust, vaid sellega on seotud ka kodanikuo\u0303petus. \"Ainekavas on ette na\u0308htud teemad, mida la\u0308bi vo\u0303tta. Seal sees on natuke relvao\u0303pet, rivio\u0303pet, aga ka kriisid, kuidas riigikaitse toimib. See on kombineeritud kodanikuo\u0303ppe ja muuga,\" selgitas ta."}, {"text_idx": "#000021", "text": "\"Mulle meeldib ka eeskujude asi ja isiklikul pinnal ra\u0308a\u0308kimine. Ma olen ka\u0308inud ka koolides o\u0303pilastele esinemas ja alati alustan vabadusso\u0303jast, vanaisast, kes so\u0303dis vabadusso\u0303jas, ja ma na\u0308en, kuidas lapsed kuulavad. Ongi vaja eeskujusid igal pool. Ka kaitsetahte kasvatuses,\" ra\u0308a\u0308kis Tamm."}, {"text_idx": "#000022", "text": "Mo\u0303ts usub, et kaitsetahe kindlasti kasvab. \"Kaitsetahte arendusel on u\u0308ks meetod kaudne la\u0308henemine. Kas o\u0308elda otse, et sa pead kaitsma riiki, vo\u0303i ra\u0308a\u0308kida, miks riik va\u0308a\u0308rib kaitsmist. Po\u0303hiseadus loetleb meile vabadused ja o\u0303igused \u2013 neid on kaugelt u\u0308le 40. Siis on seal kirjas ka kohustused \u2013 kohustus anda haridus, kohustus hoolitseda oma vanemate eest, kohustus kaitsta loodust. Ja ko\u0303igi nende vabaduste ja o\u0303iguste nimel on veel u\u0308ks kohustus \u2013 riigikaitse,\" ra\u0308a\u0308kis ta."}, {"text_idx": "#000024", "text": "Mitu erakonda tahaks muuta riigikaitseo\u0303petuse kohustuslikuks"}, {"text_idx": "#000040", "text": "Eestis elavate Vene kodanike tupikseisust pa\u0308a\u0308stmiseks lahendus puudub"}, {"text_idx": "#000045", "text": "Himurad kvollid on valmis suguu\u0308hte nimel surema"}, {"text_idx": "#000059", "text": "Ameeriklased tarnivad Ukrainale pika laskekaugusega liugpomme"}, {"text_idx": "#000060", "text": "Grosberg: Ukraina va\u0308ed taanduvad Bahmutist la\u0308hiajal"}]